ডকাইতিৰ অভিযোগত মৰিয়নিৰ আৰক্ষীয়ে গ্ৰেপ্তাৰ কৰা নকছাৰী আছুৰ উপদেষ্টা প্ৰতাপ গগৈ।
মৰিয়নিত ধনদাবী কৰি আজি আৰক্ষীৰ জালত পৰিল আছুৰ 'ডকাইত'। মৰিয়নিৰ আৰক্ষীয়ে জনোৱা মতে, আছুৰ সদস্য বুলি নিজকে দাবী কৰা তিতাবৰৰ প্ৰতাপ গগৈ আৰু দেৱজিত গগৈয়ে যোৰহাট জিলাৰ অন্তৰ্গত নকছাৰী বালিজানৰ ডুংগৰমল পাৰিক নামৰ এজন গেলামালৰ দোকানীৰ পৰা ৫ হাজাৰ টকা দাবী কৰিছিল।
কিন্তু এই দাবী কৰা ধন দোকানীজনে দিয়া নাছিল যুৱকদ্বয়ক। তাতে খং খাই দুয়ো আছুকৰ্মীয়ে দোকানীজনক গুৰুলাগুৰুলকৈ পিটন দিয়ে। এই পিটন দিয়াৰ সমগ্ৰ দৃশ্য চি চি টি ভিৰ কেমেৰাত বন্দী হৈ ৰয়।
আনহাতে ভুক্তভোগী দোকানীজনে দুয়োজনৰ বিৰুদ্ধে গোচৰ দিয়াত মৰিয়নি আৰক্ষীয়ে নকছাৰীৰ পৰা প্ৰতাপ গগৈ নামৰ যুৱকজনক গ্ৰেপ্তাৰ কৰিছে। জানিব পৰামতে, প্ৰতাপ গগৈ নকছাৰী আছুৰ উপদেষ্টা। আৰক্ষীয়ে তেওঁৰ বিৰুদ্ধে 173/18 নম্বৰৰ এটা গোচৰ ৰুজু কৰিছে।
আৰক্ষীয়ে জনোৱামতে, আনজন সহযোগী দেৱজিত গগৈ এতিয়াও পলাতক অৱস্থাত আছে। তেওঁৰ সন্ধান অব্যাহত ৰাখিছে আৰক্ষীয়ে। আৰক্ষীয়ে জনোৱামতে, ঘটনাৰ সময়ত দোকানী পাৰিকৰৰ পৰিবাৰকো দুয়োজনে দুৰ্ব্যৱহাৰ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
